Referat TKE-møte

Telefonmøte 28. oktober – Kl. 17:00 – 18:45

Deltatt: Per Chr. Pedersen (Nidelva Pkl), Tor Eirik Sommernes (Trondhjem KK), Bjørn Arild Bakken (OSI og OEK), Silje Skorve Paulsen (Voss KK), og Sven Nordby Anderssen (fra administrasjonen)

**Saker behandlet**

1. Erfaringer fra 2019.   
   Kursene ble gjennomført etter den plan som ble bestemt etter Ledermøte januar 2019. Voss KK meldte inn et behov om Videregåendekurs, men ble ikke satt opp da planen allerede var lagt for 2019.
2. Trenerutvikling  
   Trenerkursene vil endre noe i form og innhold for å rette seg inn etter den felles-idrettslige rammen som ligger i Trenerløypa. Det blir lagt inn flere krav, og blant annet krav om praksisrapporter for å bestå kursene.
3. NM Slalåm  
   Arrangert C1 klasse og U18 klasse ble lagt inn som NM-øvelser.   
   Må videreføres for å skape et grunnlag for større deltakelse.   
   Barneidrettsbestemmelsenes må etterleves og er ramme vi må forholde oss til. Det vil ikke være et krav til egen barneklasse under NM, men dersom arrangør har mulighet av kapasitetshensyn og et anlegg hvor en barne-klasse kan legges inn er det selvfølgelig positivt. Yngste deltaker for å stille i U18 er ungdom som fyller 14 år det året mesterskapet arrangeres.  
   Arrangementskompetanse bør styrkes, og forsøke å arrangere et dommerkurs ifm. NM/NC.  
   Anleggsbehov rundt i klubber er i liten grad dekket på elvepadling. Forbundet skal etablere et Anleggs-utvalg som vi håper kan styrke anleggsarbeidet og bistå klubber i deres anleggsambisjoner.
4. Rekruttering, klubbpadling og skape gode møteplasser for medlemmene  
   Progresjonsplan på klubbpadling. Det finnes både litteratur og eksempler fra klubbene på økt-planer. Tema på Ledermøte
5. Rent Særforbund  
   Forbundet har vedtatt å arbeide for å bli sertifisert som Rent Særforbund. Det har vært en noe krevende oppgave, og tatt vesentlig lengre tid enn forventet. Forbundets ulike grener, miljøer og kulturer gjør arbeidet ekstra krevende. Et av kravene fra Antidoping Norge (ADNO) er at alle deltakere til NM/NV skal ha gjennomført «Ren utøver». Dette er et web-basert kurs som tar rundt 40 minutter og gjennomføre. TKE ser at dette kan bli krevende å gjennomføre, men er innstilt på å prøve dette. Videre vil det bli lagt inn en informasjon og aktivt samtykke på dette i utviklingen av det nye påmeldings- og betalingssystemet til forbundet.  
   Det ble stilt spørsmål til hvordan dette med antidopingarbeid og bestemmelser gjelder for eksempel Ekstremsport Veko. Silje sjekker med arrangør og Sven sjekker med hva andre særforbund gjør inn mot sine under-arrangementer.
6. Budsjett 2020  
   Budsjettet knyttet til elv er stort sett poster rundt trenerkurs og utdanning, noe nasjonal og internasjonal deltakelse, noe møtevirksomhet og utgifter til Riksanlegget Sjoa. Budsjettet blir vedtatt på Padletinget for en 2-årsperiode.
7. NC og NM arrangører, datoer for andre arrangementer, herunder ledermøte Elv  
   Ledermøte Elv legges til januar 2020.  
   På dette møtet legges det frem en kladd til terminliste. Sender et forslag ut til TKE slik at kjente arrangementer som ønsker lagt inn i terminlisten legges inn.  
   Forbundet retter en forespørsel til Bø Pkl. Om de vil ta på seg neste års NM i slalåm.
8. Internasjonal deltakelse  
   I 2019 har det i slalåm vært deltakelse av i 3 internasjonale konkurranser på senior siden. I tillegg har vi en ungdom fra Trondhjem KK som deltar på et talentutviklingsprogram i regi av det internasjonale padleforbundet.   
   Nivået er svært høyt, og mangel på tilgang til anlegg gjør det svært krevende for våre utøvere. Forbundet er innstilt på fortsette å delta selv om strengt tatt tilsvarende krav på flattvann ikke er på plass. Det er kun satt av beskjedne midler til internasjonal deltakelse, og det meste må finansieres av utøverne selv.  
   Forbundet for fra tid til annen også spørsmål fra utøvere fra andre nasjoner om muligheten for å representere Norge internasjonalt. Vanligvis er NPF avvisende til dette, kanskje først og fremst for risikoen rundt å kunne have i en doping sak.  
   Ny henvendelse har kommet fra en Tysk utøver. TKE deler oppfatningen at det kan gis en åpning dersom utøveren bosetter seg i Norge og blir en del av miljøet i en av våre padleklubber.

Referat v/ Sven Nordby Anderssen